cyanic-selkie/wikianc huggingface dataset:
Ανατολικό Τιμόρ
Θρησκεία
Ενώ το Σύνταγμα του Ανατολικού Τιμόρ κατοχυρώνει την ανεξιθρησκεία και τον διαχωρισμό εκκλησίας και κράτους, αναγνωρίζει επίσης «τη συμμετοχή της Καθολικής Εκκλησίας στη διαδικασία της εθνικής απελευθέρωσης» στο προοίμιό του. Εδώ πρέπει να σημειωθεί ότι απλά τον ρόλο που έπαιξε η Καθολική Εκκλησία στην απελευθέρωση του κράτους και δεν της δίνει ειδικό καθεστώς. Μετά την ανεξαρτησία, η χώρα έγινε, μαζί με τις Φιλιππίνες, τα μόνα δύο Ρωμαιοκαθολικά κράτη στην Ασία. Πάντως, η πλειοψηφία των κατοίκων στο Δυτικό Τιμόρ και το Φλόρες της Ινδονησίας είναι καθολικοί. Γενικά ανατολικά του Δυτικού Νούσα Τενγκάρα, του Σουλαουέζι και του Τερνάτε υπάρχουν μεγάλες μη μουσουλμανικές περιοχές στην Ινδονησία.
Η Ρωμαιοκαθολική Εκκλησία χωρίζει το Ανατολικό Τιμόρ σε τρεις αρχιεπισκοπές: την Αρχιεπισκοπή του Ντίλι, την Επισκοπή του Μπάουκα και την Επισκοπή του Μαλιάνα.
Δημόσιες αργίες
Ημερομηνίες
1 Ιανουαρίου: Πρωτοχρονιά
κινητή εορτή: Κουρμπάν Μπαϊράμ
Μάρτιος-Απρίλιος: Μεγάλη Παρασκευή
Πρωτομαγιά
20 Μαΐου: Ημέρα της Ανεξαρτησίας και αναγνώριση της κυβέρνησης από τον Ο.Η.Ε.
Μάιος-Ιούνιος: Πεντηκοστή-Αγίου Πνεύματος
1 Νοεμβρίου: Ημέρα των Αγίων Πάντων
2 Νοεμβρίου: Ημέρα των ψυχών
28 Νοεμβρίου: Κήρυξη της Ανεξαρτησίας
κινητή εορτή: Ιντ αλ-φιτρ
Γεωγραφία
εναλλ.=|μικρογραφία|Χάρτης του Ανατολικού Τιμόρ σύμφωνα με την [[κλιματική ταξινόμηση Κέππεν.]] Το Ανατολικό Τιμόρ βρίσκεται μεταξύ της νοτιοανατολικής Ασίας και του Νότιου Ειρηνικού. Το νησί του Τιμόρ είναι το μεγαλύτερο νησί στο αρχιπέλαγος Μικρών Σούνδων, η οποία αποτελεί μια συστάδα νησιών που ανήκει στο μαλαϊκό αρχιπέλαγος. Το νησί περιβάλλεται από το Στενό Ομπάι και το Στενό Ουετάρ της Θάλασσας Μπάντα στα βόρεια και από την πιο ήρεμη Θάλασσα του Τιμόρ στα νότια. Το Ανατολικό Τιμόρ μοιράζεται την επικράτεια του Τιμόρ με την Ινδονησία. Το νησί Αταούρο βρίσκεται βόρεια της ηπειρωτικής χώρας, ενώ εκτός της κύριας επικράτειας βρίσκεται και το νησί Τζούκο. Η θάλασσα Σάβου βρίσκεται βόρεια του Οεκούσσε, περίκλειστου εδάφους του Ανατολικού Τιμόρ που περιβάλλεται από την Ινδονησία. Η χώρα έχει μήκος 265 χιλιομέτρων περίπου και πλάτος 97 χιλιομέτρων, με έκταση 14.874 τ.χλμ. Βρίσκεται μεταξύ του όγδοου και δέκατου νότιου μεσημβρινού και μεταξύ του 125ού και 127ού γεωγραφικού μήκους. Η χώρα έχει μήκος ακτογραμμής 700 χιλιομέτρων περίπου, ενώ τα χερσαία σύνορα της χώρας με την Ινδονησία είναι 225 χιλιόμετρα, εκ των οποίων 100 χιλιόμετρα συνόρων με την Ινδονησία αποτελούν μέρος των συνόρων του Οεκούσσε με την Ινδονησία. Η χώρα έχει θαλάσσια σύνορα με την Ινδονησία και την Αυστραλία. Το Ανατολικό Τιμόρ έχει αποκλειστική οικονομική ζώνη μεγέθους 77.051 τ.χλμ.
Το εσωτερικό της χώρας είναι ορεινό. Κατά μήκος του νησιού υπάρχουν αρκετά ανενεργά ηφαίστεια. Σχεδόν η μισή χώρα έχει κλίση τουλάχιστον 40%. Ο νότος είναι κάπως λιγότερο ορεινός και κοντά στην ακτογραμμή υπάρχουν μερικές μικρές πεδιάδες. Το υψηλότερο σημείο είναι το Ταταμαϊλάου (γνωστό και ως όρος Ραμελάου) σε υψόμετρο 2.963 μέτρων. Τα περισσότερα ποτάμια ξεραίνονται τουλάχιστον εν μέρει κατά τη διάρκεια της ξηρής εποχής (Απρίλιος-Οκτώβριος). Εκτός από ορισμένες παράκτιες περιοχές και κοιλάδες ποταμών, το έδαφος είναι ρηχό και επιρρεπές στη διάβρωση. Παράλληλα η ποιότητα αυτού του εδάφους είναι κακή. Η πρωτεύουσα, μεγαλύτερη πόλη και κύριο λιμάνι είναι το Ντίλι και η δεύτερη μεγαλύτερη πόλη είναι το Μπαουκάου.
Το κλίμα είναι τροπικό. Οι θερμοκρασίες είναι λίγο πολύ σταθερές στους δώδεκα μήνες. Η εποχή των βροχών διαρκεί από τον Δεκέμβριο έως τον Μάιο σε όλη τη χώρα και διαρκεί λίγο περισσότερο στο νότο. Λόγω της επίδρασης ενός μουσώνα από την Αυστραλία η εποχή των βροχών διαρκεί λίγο περισσότερο και στο εσωτερικό. Κατά τη διάρκεια αυτής της εποχής, οι βροχοπτώσεις μπορεί να φτάσουν και τα 222 με 252 χιλιοστόμετρα το μήνα. Στην εποχή της ξηρασίας, οι βροχοπτώσεις φτάνουν τα 12 με 18 χιλιοστόμετρα. Η χώρα είναι ευάλωτη σε πλημμύρες και κατολισθήσεις λόγω των ισχυρών βροχοπτώσεων, ειδικά όταν τα επίπεδα βροχοπτώσεων αυξάνονται υπό την επίδραση του Λα Νίνια. Το ορεινό εσωτερικό έχει χαμηλότερες μέσες θερμοκρασίες από τις παράκτιες περιοχές. Οι παράκτιες περιοχές εξαρτώνται σε μεγάλο βαθμό από τα υπόγεια ύδατα, των οποίων τα αποθέματα μειώνονται από την κακοδιαχείριση, την αποψίλωση των δασών και την κλιματική αλλαγή. Ενώ οι μέσες τιμές της θερμοκρασίας, όπως πιστεύεται, παρουσίασαν μια μικρή αύξηση λόγω της κλιματικής αλλαγής, υπήρξε μικρή αλλαγή στα μοτίβα βροχοπτώσεων.
Τα παράκτια οικοσυστήματα διαφέρουν ανά περιοχή. Τα οικοσυστήματα ποικίλουν μεταξύ των βόρειων και νότιων ακτών, αλλά και μεταξύ του ανατολικού και δυτικού άκρου της χώρας. Στο Ανατολικό Τιμόρ βρίσκονται κοραλλιογενείς ύφαλοι, καθώς τα νερά της χώρας αποτελούν μέρος της οικοπεριοχής, η οποία αποκαλείται Κοραλλιογενές τρίωγωνο. Στα ανατολικά βρίσκεται η οροσειρά Παϊτσάου και η λίμνη Ίρα Λαλάρο, στην οποία βρίσκεται η προστατευόμενη περιοχή της χώρας, το εθνικό πάρκο Νίνο Κόνις Σαντάνα. Αυτό το εθνικό πάρκο περιλαμβάνει τη μόνη ξηρή τροπική δασική περιοχή εντός της χώρας. Αυτό το εθνικό πάρκο φιλοξενεί μια σειρά από μοναδικά είδη φυτών και ζώων και είναι αραιοκατοικημένη. Η βόρεια ακτή χαρακτηρίζεται από μια σειρά κοραλλιογενών υφάλων, οι οποίοι βρίσκονται υπό απειλή εξαφάνισης.
Υπάρχουν περίπου 41.000 είδη φυτών τα οποία απαντώνται στη χώρα. Στα μέσα της δεκαετίας του 2010 η δασοκάλυψη έφτανε περίπου το 35% της έκτασης της χώρας. Τα δάση της βόρειας ακτής, των κεντρικών ορεινών και της νότιας ακτής είναι διακριτές περιοχές. Το Ανατολικό Τιμόρ φιλοξενεί την οικοπεριοχή των φυλλοβόλων δασών του Τιμόρ και του Ουετάρ. Η νομοθεσία εγγυάται κάποια μέτρα για τη προστασία του περιβάλλοντος, αλλά δεν θεωρείται κυβερνητική προτεραιότητα. Εκτός από την κλιματική αλλαγή, τα τοπικά οικοσυστήματα απειλούνται από την αποψίλωση των δασών, την υποβάθμιση της γης, την υπεραλίευση και τη ρύπανση.
Οικονομία
Η οικονομία της ορεινής αυτής χώρας στηρίζεται στη γεωργική παραγωγή, στα μαργαριτάρια και την αλιεία.
Οι περισσότεροι ανατολικοτιμορέζοι είναι πολύ φτωχοί. Ένα ποσοστό που ίσα που ξεπερνά το 40% ζει κάτω από το εθνικό όριο της φτώχειας. Τα ποσοστά φτώχειας είναι ιδιαίτερα αυξημένα σε αγροτικές περιοχές, όπου πολλοί κάτοικοι είναι γεωργοί ή ψαράδες. Ακόμη και στις αστικές περιοχές, η πλειονότητα των κατοίκων είναι φτωχοί. Συνολικά, οι γυναίκες είναι φτωχότερες από τους άνδρες και συχνά απασχολούνται σε χαμηλότερα αμειβόμενες θέσεις εργασίας. Ο υποσιτισμός είναι σημαντικό πρόβλημα υγείας στη χώρα, με περισσότερα από τα μισά παιδιά να παρουσιάζουν καθυστερημένη ανάπτυξη. Ενώ το 91% των παντρεμένων ανδρών σε ηλικία εργασίας (15-49) εργάζονταν το 2016, μόνο το 43% των παντρεμένων γυναικών σε ηλικία εργασίας εργάζονταν. Υπάρχουν μικρές διαφορές υπέρ των ανδρών όσον αφορά την ιδιοκτησία κατοικίας και γης και την κατοχή τραπεζικού λογαριασμού. εναλλ.=|αριστερά|μικρογραφία|Τα σεντάβος είναι κέρματα που εκδίδει το Ανατολικό Τιμόρ και χρησιμοποιούνται παράλληλα με τα κέρματα του [[Δολάριο ΗΠΑ|δολαρίου των Ηνωμένων Πολιτειών.]] Το 94% της παραγωγής ψαριών στο Ανατολικό Τιμόρ προέρχεται από τους ωκεανούς, κυρίως από την παράκτια αλιεία στο Ανατολικό Τιμόρ. Το 66% των οικογενειών υποστηρίζεται εν μέρει από δραστηριότητες επιβίωσης όπως η γεωργία και η αλιεία, ωστόσο η χώρα στο σύνολό της δεν παράγει αρκετά τρόφιμα για να καλύψει τις διατροφικές της ανάγκες και επομένως βασίζεται στα εισαγόμενα τρόφιμα από το εξωτερικό. Οι αγροτικές εργασίες φέρουν πάνω τους τις συνέπειες της διαχρονικής φτώχειας και ο τομέας λαμβάνει ελάχιστη στήριξη από την κυβέρνηση. Όσοι ζουν στο Ντίλι ζουν κατά μέσο όρο σε καλύτερες συνθήκες, αν και παραμένουν φτωχοί για τα διεθνή πρότυπα. Το μικρό μέγεθος του ιδιωτικού τομέα σημαίνει ότι η κυβέρνηση είναι συχνά ο πελάτης των δημόσιων επιχειρήσεων. Το ένα τέταρτο του εθνικού πληθυσμού εργάζεται στην άτυπη οικονομία, με τον επίσημο δημόσιο και τον ιδιωτικό τομέα να απασχολεί το 9% των εργαζομένων έκαστος. Από τα άτομα που βρίσκονται στην ηλικία εργασίας, περίπου το 23% εργάζονται στη λεγόμενη "οικονομία των μετρητών" (δηλαδή στην επίσημη οικονομία), το 21% είναι φοιτητές/μαθητές και το 27% είναι γεωργοί και ψαράδες. Η οικονομία βασίζεται κυρίως στα μετρητά. Οι τράπεζες παρέχουν ένα περιορισμένο ποσό εμπορικών πιστώσεων. Τα εμβάσματα από εργάτες στο εξωτερικό φέρνουν 100 εκατομμύρια δολάρια περίπου στη χώρα.
Αυτή η φτώχεια εξανεμίζει αρκετό μέρος του πλούτου που μπορεί να κερδίσει η χώρα από τους φυσικούς της πόρους, οι οποίοι την εποχή της ανεξαρτησίας είχαν κατά κεφαλήν αξία ισοδύναμη με τον πλούτο μιας χώρας με ανώτερο μεσαίο εισόδημα. Πάνω από τους μισούς φυσικούς πόρους της χώρας είναι πετρέλαιο και ένα τέταρτο περίπου είναι φυσικό αέριο. Το Επενδυτικό Ταμείο του Ανατολικού Τιμόρ ιδρύθηκε το 2005 για να αποκτήσει ένα κέρδος με το οποίο θα μπορέσει να στηρίξει την οικονομία του μετά το τέλος της εποχής του πετρελαίου, και επομένως έχει παρόμοιο σκοπό με το νορβηγικό επενδυτικό ταμείο. Από το 2005 έως το 2021, 23 δισεκατομμύρια δολάρια κερδών από τις πωλήσεις πετρελαίου έχουν επενδυθεί στο ταμείο αυτό. Οχτώ δισεκατομμύρια δολάρια έχουν προστεθεί από επενδύσεις, ενώ έχουν δαπανηθεί 12 δισεκατομμύρια δολάρια από πόρους του ταμείου. Η μείωση των αποθεμάτων πετρελαίου και φυσικού αερίου οδήγησε σε μείωση του δείκτη ανθρώπινης ανάπτυξης από το 2010 και μετά στη χώρα. Το 80% των κρατικών δαπανών προέρχεται από πόρους του ταμείου, το οποίο από το 2021 είχε απόθεμα που έφτανε τα 19 δισεκατομμύρια δολάρια (μέγεθος δεκαπλάσιο του εθνικού προϋπολογισμού). Καθώς το εισόδημα από τις πωλήσεις πετρελαίου έχει μειωθεί, το ταμείο κινδυνεύει να εξαντληθεί. Οι κυβερνητικές αναλήψεις χρημάτων από το ταμείο έχουν υπερβεί το βιώσιμο επίπεδο αναλήψεων σχεδόν κάθε έτος μετά το 2009. Τα κοιτάσματα του πεδίου Μπαγιού-Ουντάν αναμένεται σύντομα να εξαντληθούν, ενώ η εξόρυξη των πόρων στο ανεκμετάλλευτο πεδίο Γκρέιτερ Σανράιζ έχει αποδειχθεί τεχνική και πολιτική πρόκληση. Τα εναπομένοντα πιθανά αποθέματα χάνουν σταδιακά την αξία που είχαν παλαιότερα καθώς προχωρά η μετάβαση από τα ορυκτά καύσιμα σε ανανεώσιμες πηγές ενέργειας.
Η οικονομία της χώρας εξαρτάται από τις κρατικές δαπάνες. Η διεθνής βοήθεια συμβάλλει στην κάλυψη ενός μικρού μέρους του ΑΕΠ της χώρας. Οι κρατικές δαπάνες μειώθηκαν από το 2012 και έπειτα, γεγονός που είχε αρνητικές επιπτώσεις στον ιδιωτικό τομέα τα επόμενα χρόνια. Η κυβέρνηση και η κρατική εταιρεία πετρελαίου του Ανατολικού Τιμόρ συχνά επενδύουν σε μεγάλα ιδιωτικά έργα. Η μείωση των κρατικών δαπανών συνδυάστηκε με τη μείωση του αριθμού ανάπτυξης. Μετά το επενδυτικό ταμείο πετρελαίου, η δεύτερη μεγαλύτερη πηγή κρατικού εισοδήματος είναι οι φόροι. Τα φορολογικά έσοδα συνεισφέρουν λιγότερο από το 8% του ΑΕΠ της χώρας, ποσοστό χαμηλότερο από πολλές άλλες χώρες της περιοχής και οικονομίες παρόμοιου μεγέθους. Οι 23 λεγόμενες αυτόνομες υπηρεσίες της χώρας συνεισφέρουν ορισμένα έσοδα στην οικονομία (στο Ανατολικό Τιμόρ αυτόνομες υπηρεσίες είναι οι λιμενικές αρχές, εταιρείες υποδομής, το Εθνικό Πανεπιστήμιο του Ανατολικού Τιμόρ, κ.ά.). Συνολικά, το επίπεδο κρατικών δαπανών είναι ένα από τα υψηλότερα στο κόσμο, αν και οι επενδύσεις σε υποδομές εκπαίδευσης, υγείας και νερού είναι αμελητέες. μικρογραφία|Διάγραμμα που παρουσιάζει τις κύριες εξαγωγές του Ανατολικού Τιμόρ για το 2019. Η ανάπτυξη του ιδιωτικού τομέα έχει καθυστερήσει για πολλούς λόγους. Μεταξύ άλλων οι κύριες αιτίες είναι η έλλειψη ανθρώπινου κεφαλαίου, οι ανεπαρκείς και αδύναμες υποδομές, το ελλιπές νομικό σύστημα και το αναποτελεσματικό ρυθμιστικό περιβάλλον. Τα δικαιώματα ιδιοκτησίας παραμένουν ακαθόριστα. Οι αντικρουόμενοι τίτλοι ιδιοκτησίας από την πορτογαλική και ινδονησιακή κατοχή του νησιού, αλλά και η ανάγκη ενσωμάτωσης των παραδοσιακών εθιμικών δικαιωμάτων στο εθνικό δίκαιο συμβάλλουν στη διαιώνιση του προβλήματος που προκύπτει από την έλλειψη μιας οριστικής διευθέτησης των τίτλων ιδιοκτησίας. Το 2010, το 87.7% των αστικών (321.043 άτομα) και το 18.9% των αγροτικών (821.459 άτομα) νοικοκυριών είχαν σύνδεση ηλεκτρικού ρεύματος, φτάνοντας σε ένα ποσοστό 38.2%. Ο ιδιωτικός τομέας συρρικνώθηκε κατά τη διάρκεια της πενταετίας 2014-2018, παρά το γεγονός ότι ο πληθυσμός σε ηλικία εργασίας αυξήθηκε. Ο τομέας της γεωργίας και της μεταποίησης έχουν συρρικνωθεί αρκετά σε σχέση με το μέγεθος τους το 2002 (το έτος της ανεξαρτησίας). Κανένας τομέας πέρα από το πετρέλαιο δεν έχει καταφέρει να αναπτυχθεί και η ανάπτυξη στον τομέα των κατασκευών και της διοίκησης εξαρτάται από τα έσοδα που αποφέρουν οι πωλήσεις πετρελαίου. Η εξάρτηση από το πετρέλαιο δείχνει ορισμένες πτυχές του φαινομένου κατάρας των πόρων. Ο καφές συνεισέφερε το 90% όλων των υπόλιπων εξαγωγών πέρα από ορυκτά καύσιμα την περίοδο 2013-2019. Η χώρα εξήγαγε μη ορυκτά προϊόντα αξίας 20 εκατομμυρίων δολαρίων το 2019. Το 2017, τη χώρα επισκέφθηκαν 75.000 τουρίστες.
Διακυβέρνηση
Για περισσότερα, βλέπε Πολιτική του Ανατολικού Τιμόρ. μικρογραφία|Ο [[Σανάνα Γκουσμάο, ο πρώτος πρόεδρος του Ανατολικού Τιμόρ μετά την ινδονησιακή κατοχή.]] Πρόεδρος της χώρας είναι ο Φρανσίσκο Γκουτέρες, εκλεγείς το 2017 με ποσοστό 57,1% των ψήφων και πρωθυπουργός ο Ταούρ Ματάν Ρουάκ. Δικαίωμα ψήφου στις εκλογές έχουν όσες και όσοι είναι ηλικίας 17 ετών και άνω.
Το πολιτικό σύστημα του Ανατολικού Τιμόρ λειτουργεί με το μοντέλο της ημιπροεδρικής δημοκρατίας, βασισμένο στο πορτογαλικό σύστημα. Εκτός από τον διαχωρισμό της εκτελεστικής εξουσίας μεταξύ του προέδρου και του πρωθυπουργού, η διάκριση των εξουσιών μεταξύ της εκτελεστικής, της νομοθετικής και της δικαστικής εξουσίας κατοχυρώνεται στο σύνταγμα. Δεν επιτρέπεται η συμμετοχή ανθρώπων στη πολιτική σαν βουλευτές και μέλη της κυβέρνησης ταυτόχρονα, δηλαδή υπάρχει ασυμβίβαστο βουλευτικής και υπουργικής/πρωθυπουργικής ιδιότητας. Ενώ το νομοθετικό σώμα προορίζεται να ελέγχει τις πράξεις της εκτελεστικής εξουσίας, στην πράξη η εκτελεστική εξουσία ελέγχει τη νομοθετική, σε όλες τις κυβερνήσεις. Η εκτελεστική εξουσία, μέσω του υπουργικού συμβουλίου, έχει ορισμένες νομοθετικές εξουσίες. Η δικαστική εξουσία λειτουργεί ανεξάρτητα, αν και υπάρχουν περιπτώσεις στις οποίες έχει υπάρξει παρέμβαση της κυβέρνησης. Η πρόσβαση στα δικαστήρια παραμένει πρόκληση, ενώ για να καταπολεμηθεί το πρόβλημα έχουν συσταθεί και κινητά δικαστήρια. Παρά την πολιτική ρητορική, το σύνταγμα και οι δημοκρατικοί θεσμοί έχουν σχεδόν καθολική αποδοχή. Η συμμετοχή στις εκλογές είναι υψηλή και το πολιτικό σύστημα τυγχάνει ευρείας αποδοχής.
Επίσημα, ο άμεσα εκλεγμένος πρόεδρος έχει σχετικά περιορισμένες εξουσίες σε σύγκριση με άλλες ημιπροεδρικές δημοκρατίες. Δεν έχει τυπικά καμία εξουσία πάνω στο θέμα του διορισμού και της απόλυσης του πρωθυπουργού και του υπουργικού συμβουλίου. Ωστόσο, δεδομένου ότι εκλέγεται άμεσα, ο εκάστοτε πρόεδρος της χώρας έχουν ασκήσει μεγάλη άτυπη δύναμη και επιρροή. Ο πρωθυπουργός εκλέγεται από το κοινοβούλιο. Εάν ο πρόεδρος ασκήσει βέτο σε μια νομοθετική πράξη, το κοινοβούλιο μπορεί να ακυρώσει την ισχύ του βέτο εάν η δεύτερη ψηφοφορία για την ψήφιση ενός νόμου ολοκληρωθεί με τουλάχιστον τα δύο τρίτα των βουλευτών ψηφίσουν υπέρ του.
Ο αρχηγός του κράτους του Ανατολικού Τιμόρ είναι ο πρόεδρος της δημοκρατίας. Ο πρόεδρος της δημοκρατίας εκλέγεται από τον λαό και η θητεία του διαρκεί πέντε χρόνια. Αν και οι εκτελεστικές εξουσίες του προέδρου είναι κάπως περιορισμένες, έχουν την εξουσία να ασκούν βέτο στην έγκριση ενός νόμου από το κοινοβούλιο, να εισηγούνται και να οργανώνουν δημοψηφίσματα και να διαλύουν το κοινοβούλιο σε περίπτωση που αυτό δεν είναι σε θέση να συγκροτήσει κυβέρνηση ή να εγκρίνει τον προϋπολογισμό της χώρας. Μετά τις εκλογές, ο πρόεδρος συνήθως διορίζει στη θέση του πρωθυπουργού του Ανατολικού Τιμόρ τον αρχηγό του κόμματος πλειοψηφίας ή του κυβερνητικού συνασπισμού, αλλά και το υπουργικό συμβούλιο το οποίο προτείνει ο πρωθυπουργός. Ως επικεφαλής της κυβέρνησης, ο πρωθυπουργός προεδρεύει του υπουργικού συμβουλίου. Ο πρόεδρος έχει τη δυνατότητα να υπηρετήσει στο αξίωμα για μέχρι και δύο θητείες.
Οι αντιπρόσωποι στο μονοθάλαμο Εθνικό Κοινοβούλιο εκλέγονται από τον λαό και υπηρετούν πενταετή θητεία. Ο αριθμός των εδρών του κοινοβουλίου ποικίλει: μπορεί να είναι από 52 έως 65. Τα κόμματα, ώστε να καταφέρουν να αποκτήσουν εκπροσώπηση στο κοινοβούλιο, πρέπει να έχουν τουλάχιστον το 3% των ψήφων για να εισέλθουν στο κοινοβούλιο. Οι έδρες κατανέμονται μεταξύ των κομμάτων σύμφωνα με τη μέθοδο Ντ'Οντ. Οι εκλογές γίνονται στο πλαίσιο ενός πολυκομματικού συστήματος. Μετά την ανεξαρτησία, την εξουσία κατείχε το πολιτικό κόμμα Φρετιλίν, το οποίο ιδρύθηκε λίγο πριν από την ινδονησιακή εισβολή και ηγήθηκε της αντίστασής ενάντια στην ινδονησιακή κατοχή. Λόγω του ρόλου του στην εξασφάλιση της ανεξαρτησίας της χώρας, το Φρετιλίν θεωρούσε τον εαυτό του ως το πιο άξιο για να κυβερνήσει κόμμα, το φυσικό κυβερνητικό κόμμα, και υποστήριξε τη θέσπιση ενός πολυκομματικού συστήματος με την προσδοκία ότι θα αναπτυσσόταν ένα σύστημα βασισμένο στο κυρίαρχο κόμμα. Η υποστήριξη από τα Ηνωμένα Έθνη και τη διεθνή κοινότητα, τόσο πριν όσο και μετά την ανεξαρτησία, επέτρεψε στο εκκολαπτόμενο πολιτικό σύστημα του Ανατολικού Τιμόρ να επιβιώσει από κρίσεις όπως η κρίση του Ανατολικού Τιμόρ το 2006. Για τις βουλευτικές εκλογές οι υποψήφιοι συμμετέχουν σε μια ενιαία εκλογική περιφέρεια η οποία καλύπτει ολόκληρη τη χώρα. Ένας στους τρεις υποψηφίους των κομμάτων πρέπει να είναι γυναίκες. Αυτό το σύστημα προωθεί τον πολυκομματισμό, αλλά δίνει στους ψηφοφόρους τη δυνατότητα να ασκήσουν λίγη επιρροή σχετικά με τους μεμονωμένους υποψηφίους που επιλέγονται από κάθε κόμμα. Τα πολιτικά κόμματα και πολιτικοί συνασπισμοί πρέπει να λάβουν τουλάχιστον το 4% των συνολικών ψήφων για να αποκτήσουν κοινοβουλευτική εκπροσώπση. Το Εθνικό Συνέδριο για την Ανασυγκρότηση του Τιμόρ έγινε το κύριο κόμμα αντιπολιτευικό κόμμα μετά την ίδρυση του και σχημάτισε κυβέρνηση μετά τις κοινοβουλευτικές εκλογές του 2007.
Ενώ και τα δύο μεγάλα κόμματα είναι σχετικά σταθερά, η ηγεσία τους παραμένει στα χέρια μιας «παλιάς φρουράς» ατόμων τα οποία αναδείχθηκαν κατά τη διάρκεια της αντίστασης των Τιμορέζων κατά της ινδονησιακής κατοχής. Τα περισσότερα κόμματα είναι προσωποπαγή. Υπάρχει μια κοινωνία των πολιτών η οποία είναι ενεργή και λειτουργεί ανεξάρτητα από την κυβέρνηση, όπως και τα μέσα ενημέρωσης. Οι οργανώσεις της κοινωνίας των πολιτών έχουν την έδρα και τη βάση των δραστηριοτήτων τους στην πρωτεύουσα, συμπεριλαμβανομένων των φοιτητικών παρατάξεων. Λόγω της δομής της οικονομίας, δεν υπάρχουν ισχυρά συνδικάτα. Η Καθολική Εκκλησία ασκεί ισχυρή επιρροή στη χώρα. Ενώ οι γυναίκες κατέχουν πάνω από το ένα τρίτο των εδρών στο κοινοβούλιο, είναι λιγότερο προβεβλημένες στα υπόλοιπα κομματικά όργανα και την κομματική ηγεσία.
Η Εθνική Αστυνομία του Ανατολικού Τιμόρ και η αμυντική δύναμη του Ανατολικού Τιμόρ έχουν το μονοπώλιο της βίας από το 2008. Αυτές οι δύο οργανώσεις έχουν σχεδόν όλα τα όπλα που βρίσκονται στη χώρα και πολύ λίγα όπλα δεν βρίσκονται στην ιδιοκτησία των δύο αυτών ομάδων. Ενώ υπάρχουν καταγγελίες για κατάχρηση εξουσίας από τον στρατό και την αστυνομία, η αστυνομία βρίσκεται υπό κάποιο βαθμό δικαστικής εποπτείας και η εμπιστοσύνη του κοινού στην αστυνομία της χώρας έχει αυξηθεί.
Τα πολιτικά χάσματα σε αυτή τη χώρα υφίστανται κατά μήκος ταξικών και γεωγραφικών γραμμών κυρίως. Υπάρχει γενικά ένα χάσμα μεταξύ των ανατολικών και δυτικών περιοχών της χώρας. Αυτές οι διαφορές προέκυψαν κατά τη διάρκεια της ινδονησιακής κατοχής της χώρας. Το Φρετιλίν ειδικότερα έχει συνδεθεί στενά με τις ανατολικές περιοχές. Η πολιτική και η διοίκηση επικεντρώνονται στο Ντίλι, με την εθνική κυβέρνηση να είναι υπεύθυνη για τις περισσότερες δημόσιες υπηρεσίες. Η περιοχή του Οεκούσε, η οποία αποτελεί θύλακας του Ανατολικού Τιμόρ, περικλείεται αποκλειστικά από ινδονησιακά εδάφη και χωρικά ύδατα και έχει ένα βαθμό πολιτικής αυτονομίας από την υπόλοιπη χώρα.
Μεταφορές
Η οδήγηση γίνεται στα αριστερά.
Πολιτισμός
μικρογραφία|Ιερό σπίτι στο [[Λοσπάλος]] Ο πολιτισμός του Ανατολικού Τιμόρ είναι η αντανάκλαση πολυάριθμων επιρροών στον διάβα της τοπικής ιστορίας. Ο πολιτισμός της χώρας είναι ένα κράμα Πορτογαλικών, Ρωμαιοκαθολικών και Ινδονησιακών επιρροών αναμειγμένο με τα πολιτιστικά στοιχεία από τους αυτόχθονες Αυστρονησιακούς και Μελανησιακούς πολιτισμούς του Τιμόρ. Ο πολιτισμός του Ανατολικού Τιμόρ είναι επηρεασμένη σε μεγάλο βαθμό από τους αυστρονησιακούς θρύλους. Για παράδειγμα, ο μύθος της δημιουργίας του Ανατολικού Τιμόρ λέει ότι ένας γερασμένος κροκόδειλος μεταμορφώθηκε σε άνθρωπο αφού έφτασε στο νησί του Τιμόρ σαν φόρο τιμής σε ένα νεαρό αγόρι που τον βοήθησε όταν ήταν άρρωστος. Ως αποτέλεσμα, το νησί έχει σχήμα κροκόδειλου και οι απόγονοι του αγοριού είναι οι γηγενείς Ανατολικοτιμορέζοι. Η φράση «εγκαταλείπω τον κροκόδειλο» αναφέρεται στην οδυνηρή εξορία των Τιμορέζων από το νησί τους. Το Ανατολικό Τιμόρ επί του παρόντος οριστικοποιεί τους φακέλους του για να καταθέσει υποψηφιότητες για την ένταξη διαφόρων μνημείων στον Κατάλογο Παγκόσμιας Κληρονομιάς της Ουνέσκο, αλλά και την ένταξη του στον Κατάλογο Άυλης Πολιτιστικής Κληρονομιάς, στο Δίκτυο Δημιουργικών Πόλεων, στο Παγκόσμιο Δίκτυο Γεωπάρκων και στο Δίκτυο Αποθεμάτων Βιόσφαιρας, όλα πράγματα της Ουνέσκο. Η χώρα έχει επί του παρόντος ένα έγγραφο στο Μητρώο Μνήμης του Κόσμου της Ουνέσκο με τίτλο On the Birth of a Nation: Turning points.
Η παρουσία μιας μεγάλης ποικιλίας εθνοτήτων και γλωσσών σε ένα τόσο μικρό κράτος έχει ως αποτέλεσμα να υπάρχουν αρκετές πολιτιστικές διαφορές ανά περιοχή. Επιπλέον, η πρωτεύουσα έχει μια πιο κοσμοπολίτικη κουλτούρα, ενώ οι αγροτικές περιοχές έχουν ένα πιο παραδοσιακό πολιτισμό με λιγότερες επιρροές από το εξωτερικό. Οι πολυποίκιλες πολιτιστικές πρακτικές στο Ανατολικό Τιμόρ αντικατοπτρίζουν τις ιστορικές κοινωνικές δομές και πρακτικές, όπου οι άνθρωποι πίστευαν ότι οι πολιτικοί ηγέτες είχαν και πνευματικές δυνάμεις. Η καταγωγή ήταν ένα σημαντικό συστατικό της ηγεσίας, με την ανάμνηση των προγόνων να αποτελεί σημαντικό μέρος των πολιτιστικών πρακτικών. Οι τοπικοί ηγέτες ασκούσαν συχνά επιρροή στη χρήση της γης. Ακόμα και σήμερα διαδραματίζουν συχνά ένα διαμεσολαβητικό, άτυπο ρόλο στις διαμάχες γης και σε άλλες πτυχές της κοινοτικής πρακτικής στο σημερινό Τιμόρ. Μια σημαντική έννοια του τιμορέζικου πολιτισμού είναι το λουλίκ (η ιερότητα). Ορισμένες τελετές λουλίκ συνεχίζουν να αντανακλούν ανιμιστικά στοιχεία (η παλαιότερη θρησκεία πολλών περιοχών της χώρας), π.χ. με τη χρήση μαντικών τελετών σε όλη τη χώρα. Ιερή σημασία μπορεί να έχουν και διάφορα αντικείμενα (π.χ. οι πορτογαλικές σημαίες που έχουν αποκτήσει καθεστώς οικογενειακού κειμηλίου, αφού έχουν περαστεί σε πολλές γενιές). Η διατήρηση των παραδοσιακών πεποιθήσεων μπροστά στις προσπάθειες της Ινδονησίας να επιβάλλει τον ινδονησιακό πολιτισμό συνδέθηκε με τη δημιουργία της εθνικής ταυτότητας της χώρας. Αυτή η εθνική ταυτότητα άρχισε να αναδύεται μόλις στο τέλος της πορτογαλικής κυριαρχίας και κατά τη διάρκεια της ινδονησιακής κυριαρχίας. Άρχισε να αναπτύσσεται μια ταυτότητα του πολίτη, η οποία εκφράζεται πιο ξεκάθαρα μέσω του ενθουσιασμού για τη δημοκρατία σε εθνικό επίπεδο.
Τέχνες
Αρχιτεκτονικά, τα κτίρια συνδυάζουν το πορτογαλικό στυλ με το γνήσιο, τιμορέζικο στυλ. Υπάρχουν κτίρια χτισμένα με το πορτογαλικό στυλ αλλά και παραδοσιακά σπίτια που μοιάζουν με τοτέμ στα ανατολικά. Τα δεύτερα είναι γνωστά ως ούμα λουλίκ ("ιερά σπίτια") στα Τέτουμ και λέει τέινου ("σπίτια με πόδια") στα Φαταλούκου. Η χειροτεχνία και η ύφανση παραδοσιακών κασκόλ (τα λεγόμενα τάι) είναι επίσης ευρέως διαδεδομένη.
Το Εθνικό Αρχείο Κινηματογράφου και Ήχου της Αυστραλίας διατηρεί ένα εκτεταμένο αρχείο από οπτικοακουστικό περιεχόμενο για το Ανατολικό Τιμόρ. Το περιεχόμενο για το Ανατολικό Τιμόρ διατηρείται σε ένα ολοκληρωμένο πακέτο με τίτλο The NFSA Timor-Leste Collection Profile, το οποίο περιλαμβάνει στοιχεία και πληροφορίες για 795 κινούμενες εικόνες, ακουστικά αρχεία και έργα τεκμηρίωσης τα οποία καταγράφουν την ιστορία και τον πολιτισμό του Ανατολικού Τιμόρ από τις αρχές του εικοστού αιώνα. Το Αρχείο συνεργάζεται με την κυβέρνηση του Ανατολικού Τιμόρ, με στόχο να διασφαλίσει ότι το υλικό αυτό μπορεί να χρησιμοποιηθεί στο Ανατολικό Τιμόρ, αλλά και να έχει πρόσβαση κάθε Τιμορέζος σε αυτό το αρχειακό υλικό.
Η αυστραλιανή ταινία του 2009, Μπαλίμπο, περιέχει τμήματα τα οποία γυρίστηκαν το 2009. Το 2010, η νοτιοκορεάτικη ταινία, Ένα Γυμνό Όνειρο, γυρίστηκε στο νησί. Το 2013, κυκλοφόρησε η πρώτη μεγάλου μήκους ταινία του Ανατολικού Τιμόρ, με τίτλο Beatriz's War. Το RTTL, η κρατική ραδιοτηλεόραση της χώρας, κυκλοφόρησε την ταινία Abdul & José στις 30 Ιουλίου 2017 προβάλλοντας την στο κύριο κανάλι του, αλλά και την ταινία Ema Nudar Umanu, η οποία έκανε διεθνή πρεμιέρα στις 16 Αυγούστου 2018 στο Διεθνές Φεστιβάλ Κινηματογράφου της Μελβούρνης.
Κουζίνα
Η κουζίνα του Ανατολικού Τιμόρ περιλαμβάνει, μεταξύ άλλων, πιάτα με χοιρινό κρέας, ψάρι, βασιλικό, ταμαρίνδο, όσπρια, καλαμπόκι, ρύζι, ριζώδη λαχανικά και τροπικά φρούτα. Η κουζίνα του Ανατολικού Τιμόρ έχει επιρροές από τη νοτιοανατολική ασιατική και από την πορτογαλική κουζίνα. Υπάρχουν γαστρονομικά στοιχεία από άλλες πορτγοαλικές αποικίες, οι οποίες λόγω της αποικιοκρατίας έχουν μεταφερθεί και στο Ανατολικό Τιμόρ. Λόγω της ανάμειξης ανατολικών και δυτικών στοιχείων στην κουζίνα του Ανατολικού Τιμόρ, η τοπική κουζίνα ανέπτυξε παρόμοια χαρακτηριστικά με αυτά της κουζίνας των Φιλιππίνων.
Αθλητισμός
μικρογραφία|Ποδοσφαιριστές του συλλόγου [[Σπορτ Ντίλι ε Μπενφίκα.]] Το Ανατολικό Τιμόρ είναι μέλος της Διεθνούς Ολυμπιακής Επιτροπής, της Διεθνούς Ένωσης Ομοσπονδιών Στίβου, της Παγκόσμιας Ομοσπονδίας Αντιπτέρισης, της Παγκόσμιας Ομοσπονδίας Ποδηλασίας, της Διεθνούς Ομοσπονδίας Άρσης Βαρών, της Διεθνούς Ομοσπονδίας Επιτραπέζιας Αντισφαίρισης, της Διεθνούς Ομοσπονδίας Καλαθοσφαίρισης. Η εθνική ομάδα ποδοσφαίρου του Ανατολικού Τιμόρ αγωνίζεται σε διοργανώσεις της ΦΙΦΑ. Οι Τιμορέζοι αθλητές συμμετείχαν στους Αγώνες της Νοτιοανατολικής Ασίας του 2003 και συμμετέχουν έκτοτε. Στους Παραολυμπιακούς Αγώνες της Νοτιοανατολικής Ασίας του 2003, το Ανατολικό Τιμόρ κέρδισε χάλκινο μετάλλιο στην άρση βαρών (κατηγορία βάρους αθλητή 48 κιλών) ανδρών. Μετά την αναγνώριση του Ανατολικού Τιμόρ από τη Διεθνή Ολυμπιακή Επιτροπή (ΔΟΕ) το 2003, οι αθλητές του Ανατολικού Τιμόρ συμμετείχαν στους Ολυμπιακούς Αγώνες της Αθήνας το 2004 στα αγωνίσματα του στίβου, της άρσης βαρών και της πυγμαχίας. Το Ανατολικό Τιμόρ κέρδισε τρία μετάλλια στο άθλημα άρνις στους Αγώνες Νοτιοανατολικής Ασίας το 2005. Το Ανατολικό Τιμόρ συμμετείχε στους πρώτους Αγώνες της Λουσοφωνίας και, τον Οκτώβριο του 2008, η χώρα κέρδισε για πρώτη φορά πόντους σε διεθνή αγώνα ποδοσφαίρου σε μια ισοπαλία 2–2 εναντίον της Καμπότζης. Το Ανατολικό Τιμόρ συμμετείχε στους Χειμερινούς Ολυμπιακούς Αγώνες του 2014.
Εξωτερικοί σύνδεσμοι
Κατηγορία:Πρώην πορτογαλικές αποικίες
Γραμμομοριακό κλάσμα
Στη χημεία, κλάσμα mole X ή γραμμομοριακό κλάσμα  ή μοριακό κλάσμα είναι ένας τρόπος έκφρασης της σύστασης ενός αέριου ή υγρού διαλύματος.
Ως γραμμομοριακό κλάσμα Xi ενός συστατικού i σε ένα μίγμα, ορίζεται το κλάσμα με αριθμητή τα moles ni του συστατικού i στο μίγμα και παρονομαστή το άθροισμα των moles nολ όλων των συστατικών του μίγματος. Στα συνολικά moles συμπεριλαμβάνονται και τα moles του διαλύτη :
όπου
Ως ποσοστό %, το κλάσμα mole μπορεί να αποδοθεί :
Το γραμμομοριακό κλάσμα είναι αδιάστατος αριθμός, πάντα μικρότερος του 1 (ή του 100 %) και το άθροισμα των γραμμομοριακών κλασμάτων όλων των συστατικών ενός διαλύματος είναι πάντα ίσο με 1. δηλ. ισχύει :
Παραδείγματα :
Δείτε επίσης
Κατηγορία:Χημικές ιδιότητες
Κατηγορία:Διαλύματα
Ίγκορ Κρουτόι
Φήμη και δημοτικότητα
Τα τραγούδια του Ίγκορ Κρουτόι ερμηνεύτηκαν από: Ανζελίκα Αγκουρμπάς, Λεονίντ Αγκούτιν, Βαντίμ Αζάρχ, Αλέξα, Ανατόλι Αλιόσιν, Ιρίνα Αλέγκροβα, Λάλα Αλέγκροβα, Αρτούρ Άλεν, Αλσού, Βλαντίμιρ Ασίμοφ, Ίνα Αφανάσιεβα, Σαμίρ Μπαγκίροφ, Ναντιέζντα Μπάμπκινα, Βαντίμ Μπάικοφ, Βλαντίμιρ Μπάλαχον, Νικολάι Μπάσκοφ, Γκαλίνα Μπεσέντινα, Ντίμα Μπιλάν, Ίγκορ Μπορίσοφ, Αλεξάντρ Μπουίνοφ, Λάιμα Βάικουλε, Βαλέρια, Ανζελίκα Βαρούμ, Μιχαήλ Βεσέλοφ, Άννε Βέσκι, Νατάλια Βετλίτσκαγια, Λέρι Βιν, Εϊνάρ Βίτολς, Ολέγκ Γκαζμάνοφ, Ξένια Γεωργιάδη, Αλεξέι Γκλύζιν, Γεβγκένι Γκορ, Αλεξάντρ Γκράντσκι, Ντιάνα Γκουρτσκάγια, Ντομινίκ Τζόκερ, Λαρίσα Ντόλινα, Ιρίνα Ντουμπτσόβα, Σεργκέι Ζούκοφ, Γεβγκένια Ζαμτσάλοβα, Ίγκορ Ιβανόφ, Αλεξάντρ Καλγιάνοφ, Φιλίπ Κιρκόροφ, Ιωσήφ Κομπζόν, Καρίνα Κοξ, Όλγκα Κορμούχινα, Νάστια Κοτσετκόβα, Σεργκέι Λάζαρεφ, Ξένια Λάρινα, Βαλέρι Λεόντιεφ, Μαρίνα Λέπα, Γκριγκόρι Λεπς, Λεβ Λεσένκο, Λολίτα, Άνι Λόρακ, Μουσλίμ Μαγκομάεφ, Σεργκέι Μαζάεφ, Γιάννα Μελικάεβα, Μουράτ Νασύροφ, Νικήτα, Ίγκορ Νικολάγεφ, Κριστίνα Ορμπακάιτε, Ιρίνα Οτίεβα, Γιούρι Οχοτσίνσκι, Σόσο Παβλιασβίλι, Αλεξάντρ Παναγιότοφ, Ταίσια Ποβαλί, Βλαντίμιρ Πρεσνιακόφ, Άλλα Πουγκατσιόβα, Μάσα Ρασπούτινα, Άννα Ρέζνικοβα, Αλεξάντρ Ρόζενμπαουμ, Σοφία Ροτάρου, Αβραάμ Ρουσσό, Ρόζα Ρυμπάεβα, Αντρέι Ντανίλκο, Αλεξάντρ Σέροφ, Βλαντ Στασέφσκι, Αναστασία Στοτσκάγια, Ίγκορ Ταλκόφ, Τίματι, Γιούρι Τίτοφ, Βλαντίμιρ Τκατσένκο, Βαλεντίνα Τολκούνεβα, Λάρα Φαμπιάν, Χατούνα, Μαρίνα Χλέμπνικοβα, Πρόχορ Σαλιάπιν, Μπατυρχάν Σουκένοφ, Μιχαήλ Σουφούτινσκι, Α'Στούντιο, Ντισκοτέκα Αβάρια, Ρεσπούμπλικα, Πολίνα Γκαγκάρινα, Ντμίτρι Αλεξάντροβιτς Χβοροστόφσκι...
Παραπομπές
Κατηγορία:Ρώσοι μουσικοί Κατηγορία:Ρώσοι συνθέτες Κατηγορία:Ρώσοι πιανίστες Κατηγορία:Ρώσοι μουσικοί παραγωγοί
Μπέης
Ο τίτλος αυτός ήταν ανώτερος του Εφέντη (κύριος) και κατώτερος του Πασά, απαντώμενος επίσης και ως "Μπέη-εφέντη". Δίδονταν επίσημα σε ανώτερους αξιωματούχους, στα τέκνα των Πασάδων καθώς και σε ξένους ανεξαρτήτως θρησκεύματος. Παλαιότερα χρησιμοποιείτο ως αντίστοιχος του Ηγεμόνα υποτελούς χώρας όπως στη Τυνησία αλλά και στη Μάνη που διορίζονταν από τον Σουλτάνο, όπου σ΄ αυτές τις περιπτώσεις ο τίτλος καθίστατο κληρονομικός μονο κατ΄ αρρενογονία. Τον τίτλο δε αυτόν έφεραν στην αρχή και αυτοί ακόμη οι Οθωμανοί Ηγεμόνες μέχρι του Μωάμεθ Β΄ του Πορθητού όπου αντικαταστάθηκε με τον τίτλο Σουλτάνος ή τον περσικό Ηγεμονικό τίτλο "Παντισάχ".
Παρεμφερείς τίτλοι είναι ο Μπεηλέρμπεης, ο Ατάμπεης ή Αταμπέης και ο Μπεηλικτσής. Σημειώνεται ότι το θηλυκό του Μπέη είναι Μπεγούμ ή Βεγούμ που αποδίδεται μόνο σε κόρες του Μπέη, αντίστοιχο με πριγκίπισσα. Τα άρρενα τέκνα του Μπέη φέρουν τον τίτλο Μπέηογλου που παρατηρείται σήμερα εκτός από όνομα περιοχής και ως επίθετο.
Φλωρέττα Ζάννα
Η Φλωρέττα Ζάννα ήταν Ελληνίδα ηθοποιός του θεάτρου και του κινηματογράφου. Γεννήθηκε στις 25 Αυγούστου 1933 στον Άγιο Νικόλαο Μεσσηνίας. Το πραγματικό της όνομα ήταν Ανθή-Φλώρα Στυλιανέα. Υπήρξε δεύτερη σύζυγος του σκηνοθέτη Ντίνου Δημόπουλου, από το 1960 έως το 2003, μέχρι το θάνατο του τελευταίου. Έπαιξε ρόλους σε πολλές από τις ταινίες του και μαζί απέκτησαν μια κόρη την Μυρτώ (γεν. 1962).
Πέθανε στην Αθήνα, στις 13 Φεβρουαρίου 2019. Η είδηση έγινε γνωστή μέσω της ανάρτησης του ηθοποιού Γιώργου Γεωργίου στον προσωπικό του λογαριασμό, στο Facebook.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου
Ραψωδός
Ο Ραψωδός ήταν ένας επαγγελματίας της αρχαιότητας που απήγγειλε μπροστά σε κοινό επικά ή Λυρική ποίηση/λυρικά ποιήματα, κρατώντας ράβδο. Οι ραψωδοί συναρμολογούσαν/συνέρραπταν ποιήματα, έφτασαν όμως να απαγγέλουν ρυθμικά καταγεγραμμένα έπη άλλων ή δικά τους. Όπως παραδίδει ο Πλάτωνας, κάθε ραψωδός είχε στην κατοχή του τουλάχιστον μια μικρή συλλογή από επικά ποιήματα, άλλων ή δικά τους. Κατά κάποιους ο Όμηρος ήταν ο πρώτος που κράτησε ραβδί, εγκαινιάζοντας το είδος των ραψωδών. Οι ραψωδοί μετακινούνταν από τόπο σε τόπο απαγγέλοντας τα έπη τους και ήταν οργανωμένοι σε επαγγελματικά σωματεία. Οι ραψωδοί απάγγελαν τα έπη τους, κυρίως στις μεγάλες γιορτές των Ελλήνων, ώστε τα έπη να ακούγονται παντού όπου υπήρχαν Έλληνες.
Η γενική πορεία της απαγγελίας του ποιήματος και των επεισοδίων του, μάλλον σχεδιαζόταν εκ των προτέρων, γιατί δεν ήταν δυνατό να διακόψει ο ραψωδός για να σκεφτεί πώς θα παρουσιάσει κάποιο επεισόδιο ή να υπολογίσει τα προτερήματα μιας φράσης συγκρίνοντας τη με μιαν άλλη. Έτσι, οι λεπτομέρειες ήταν θέμα τεχνικής πείρας του ραψωδού και ένα σημαντικό στοιχείο ήταν το απόθεμα του σε "φόρμουλες" ολόκληρων στίχων και μικρότερων φράσεων, που ένα μεγάλο μέρος τους ήταν απλοί συνδυασμοί από ένα ουσιαστικό και ένα επίθετο.
Στη γιορτή των Παναθηναίων, εναλλασσόμενοι ραψωδοί απήγγειλαν ολόκληρες την Ιλιάδα και την Οδύσσεια και οφείλονται πολλά στον σεβασμό που έδειξαν στα έργα αυτά ώστε να διασωθούν μέχρι σήμερα.
Επιπρόσθετα όμως, οφείλονται πολλά στο μέτρο που, σύμφωνα με διάφορες μαρτυρίες, πήρε είτε ο Σόλων, είτε ο Πεισίστρατος ή πιθανότερα ο Ίππαρχος, βάσει του οποίου εκδόθηκε διαταγή οι ραψωδοί να εκτελούν τις απαγγελίες «εφεξής, εξ υποβολής, εξ υπολήψεως», καθώς τα πιο δημοφιλή και εντυπωσιακά αποσπάσματα με τον καιρό έβαζαν στο περιθώριο τα υπόλοιπα, με κίνδυνο να λησμονηθούν.
Σπουδαίος ραψωδός, ποιητής και φιλόσοφος της αρχαιότητας ήταν ο Ξενοφάνης από την Κολοφώνα της Ιωνίας που γύριζε από τόπο σε τόπο, ασκούσε αυστηρή κριτική στη θρησκεία και την ηθική της εποχής του και επιδίωξε να ελευθερώσει τους συνανθρώπους του από παλιές πλάνες και δεισιδαιμονίες.
Δείτε επίσης
Κατηγορία:Αρχαίο ελληνικό θέατρο Κατηγορία:Ποιητές
Λεόντιος Β΄ Ιεροσολύμων
Ο Λεόντιος ( -1190) είναι Άγιος της Ορθόδοξης Εκκλησίας, ο οποίος διετέλεσε Πατριάρχης Ιεροσολύμων.
Γεννήθηκε στην Τιβεριούπολη (Στρώμνιτσα) της Μακεδονίας. Χαρακτηρίζονταν από το ήθος και την αρετή. Έγραψε 14 δογματικά κεφάλαια περί της Αγίας Τριάδας. Σήμερα, στην Στρώμνιτσα, στο χωριό Βόντοτσα υπάρχει η μονή του Αγίου Λεοντίου με ομώνυμο ιερό ναό.
Η Ορθόδοξη Εκκλησία τιμά τη μνήμη του στις 14 Μαΐου.
Παραπομπές
Κατηγορία:Άγιοι της Ορθόδοξης Εκκλησίας Κατηγορία:Βιογραφία-επέκταση Λεοντιος Κατηγορία:Λήμματα που χρειάζονται παραπομπές με επισήμανση Κατηγορία:Ορθόδοξοι λόγιοι Κατηγορία:Επίσκοποι του 12ου αιώνα
Ζωούπολη
Η Ζωούπολη (πρωτότυπος τίτλος: Zootopia) είναι αμερικανική κωμική ταινία περιπέτειας κινουμένων σχεδίων του 2016. Τη σκηνοθεσία της ταινίας ανέλαβαν οι Μπάιρον Χάουαρντ και Ριτς Μουρ, ενώ το σενάριο γράφτηκε από τους Τζάρεντ Μπους και Φιλ Τζόνστον. Πρωταγωνιστούν οι Τζίνιφερ Γκούντγουϊν, Τζέισον Μπέιτμαν, Ίντρις Έλμπα, Τζένι Σλέιτ, Τζ. Κ. Σίμονς, Οκτάβια Σπένσερ και Σακίρα. Η παραγωγή της ταινίας έγινε από την Walt Disney Animation Studios και η διανομή της από την Walt Disney Pictures. Πρόκειται για την 55η μεγάλου μήκους ταινία της Disney. Η ιστορία επικεντρώνεται στη συνεργασία ενός κουνελιού αστυνομικού και μίας αλεπούς κατάδικο για να ξεσκεπάζουν τη μεγάλη συνωμοσία πίσω από τις εξαφανίσεις των άγριων κατοίκων αρπακτικών της μητρόπολης των θηλαστικών.
Η ταινία έκανε πρεμιέρα στο Φεστιβάλ Βρυξελλών Κινουμένου Σχεδίου, στο Βέλγιο, στις 13 Φεβρουαρίου του 2016, ενώ στις 4 Μαρτίου του 2016 κυκλοφόρησε και στις ΗΠΑ. Η ταινία έλαβε θετικές κριτικές με το σενάριο, την εικονογράφιση, τις ερμηνείες και το αντικείμενο του θέματός της να κερδίζουν αξιοσημείωτους επαίνους. Την πρώτη βδομάδα κυκλοφορίας της σημείωσε μεγάλη επιτυχία και έπιασε την πρωτιά σε πολλά box-office ανά τον κόσμο, με συνολικά έσοδα παγκοσμίως πάνω από $1 δισεκατομμύριο, κάνοντας την την τέταρτη ταινία με τα περισσότερα έσοδα για το 2016, την 30η με τα περισσότερα έσοδα ποτέ και την τέταρτη ταινία κινουμένων σχεδίων που ξεπέρασε το $1 δισεκατομμύριο. Έλαβε πολλές υποψηφιότητες για βραβεία αποσπώντας το Όσκαρ Καλύτερης Ταινίας Κινουμένων Σχεδίων, καθώς και Χρυσή Σφαίρα, βραβείο κριτικών και βραβείο Annie στην ίδια κατηγορία. Στην ίδια κατηγορία ήταν επίσης υποψήφια στα βραβεία BAFTA.
Πλοκή
Σε έναν κόσμο που κατοικείται από ανθρωπόμορφα θηλαστικά, το κουνέλι Τζούντι Χοπς από την αγροτική περιοχή Μπανιμπάροου εκπληρώνει το παιδικό της όνειρο να γίνει αστυνομικός στην αστική Ζωούπολη. Αν και ήταν η καλύτερη φοιτήτρια στην Ακαδημία, η πρώτη δουλειά που της δίνεται από τον Αρχηγό Μπόγκο είναι να κόβει κλήσεις σε παράνομα παρκαρισμένα οχήματα, μιας και αυτός αμφισβητεί τις ικανότητές της λόγω του ότι είναι κουνέλι. Την πρώτη της μέρα, παραπλανείται από ένα ντουέτο αλεπούδων, τον Νικ Γουάιλντ και τον Φίνικ, οι οποίοι κάνουν παράνομα κόλπα για να κερδίζουν χρήματα.
Την επόμενη μέρα, η Τζούντι εγκαταλείπει τη θέση του τροχονόμου για να συλλάβει τον Ντουκ Γουίσλτον, μια νυφίτσα που έκλεψε τσάντα με βολβούς κρόκων, γνωστών ως Midnicampum holicithias. Ο Μπόγκο την επιπλήττει, αλλά η κυρία Ότερτον μπαίνει στο γραφείο του Μπόγκο παρακαλώντας να βρουν τον σύζυγό της Έμιτ, ένα από τα δεκατέσσερα αρπακτικά ζώα που έχουν εξαφανιστεί. Όταν η Τζούντι προτείνει να το αναλάβει και η Βοηθός Δημάρχου Ντον Μπελγουέδερ την επικροτεί για αυτό, ο Μπόγκο δίνει στην Τζούντι 48 ώρες για να βρει τον Ότερτον υπό τον όρο ότι αν δεν τα καταφέρει, θα παραιτηθεί.
Όταν η Τζούντι καταλαβαίνει ότι ο Νικ αποτελεί μάρτυρα μιας και βρισκόταν στο σημείο όπου εθεάθη τελευταία φορά ο Ότερτον, τον εκβιάζει να τη βοηθήσει ηχογραφώντας την ομολογία του για φοροδιαφυγή με το στυλό της, που διαθέτει και μηχάνημα εγγραφής ήχου. Η έρευνά τους τους οδηγεί σε μια λιμουζίνα του εγκληματία κύριου Μεγάλου, ο οποίος τους αποκαλύπτει ότι ο Ότερτον έγινε «άγριος» - επανήλθε δηλαδή στην άγρια κατάστασή του - και επιτέθηκε στον οδηγό του, Μάντσας. Στο σπίτι του, ο Μάντσας αναφέρει ότι ο Ότερτον πριν την επίθεσή του, φώναξε κάτι για « άγρια ουρλιαχτά». Λίγο αργότερα, ο Μάντσας γίνεται κι αυτός «άγριος» και κυνηγάει την Τζούντι και τον Νικ. Η Τζούντι καταφέρνει να σώσει τον Νικ παγιδεύοντας τον Μάντσας και καλεί την αστυνομία για βοήθεια. Όταν όμως φτάνουν εκεί, ο Μάντσας έχει εξαφανιστεί. Ο Μπόγκο απαιτεί την παραίτηση της Τζούντι αλλά ο Νικ του υπενθυμίζει ότι η Τζούντι έχει ακόμα δέκα ώρες για να λύσει την υπόθεση. Η Τζούντι μαθαίνει από τον Νικ ότι είχε πέσει θύμα εκφοβισμού όταν ήταν μικρός, όταν θέλησε να ενταχθεί στους προσκόπους αλλά εκείνοι, ακολουθώντας το στερεότυπο για τις αλεπούδες, είπαν ότι δεν ήταν άξιος εμπιστοσύνης.
Στο Δημαρχείο, η Μπελγουέδερ προσφέρει στην Τζούντι και τον Νικ πρόσβαση στις κάμερες των δρόμων της πόλης και από εκεί, βλέπουν ότι ο Μάντσας αιχμαλωτίστηκε από λύκους, για τους οποίους η Τζούντι ερμηνεύει ότι είναι τα «άγρια ουρλιαχτά». Εντοπίζουν τα αρπακτικά ζώα που λείπουν - όλα έχουν επανέλθει στην άγρια κατάστασή τους - φυλακισμένα στο Άσυλο Κλίφσαϊντ, όπου ο Δήμαρχος Λίοντορ Λάιονχαρτ τα κρύβει από το κοινό κι ένας επιστήμονας προσπαθεί να εντοπίσει την αιτία της συμπεριφοράς τους. Ο Λάιονχαρτ και όσοι εμπλέκονται συλλαμβάνονται για παράνομη φυλάκιση ζώων και έτσι η Μπελγουέδερ γίνεται η νέα Δήμαρχος της πόλης.
Η Τζούντι, η οποία εξυμνείται για το ότι έλυσε την υπόθεση, έχει γίνει πλέον φίλη με τον Νικ και τον πείθει να εγγραφεί στην αστυνομική σχολή, ώστε να γίνει συνέταιρός της. Ωστόσο, τον αναστατώνει όταν κατά τη συνέντευξη τύπου λέει ότι η αιτία που τα ζώα που επανέρχονται στην άγρια κατάστασή τους έχει να κάνει πιθανόν με τη βιολογία τους και τα σχόλιά της προκαλούν ένταση ανάμεσα σε αρπακτικά και φυτοφάγα ζώα σε όλη την πόλη. Νιώθοντας ένοχη για το αποτέλεσμα των όσων είπε, η Τζούντι παραιτείται από τη δουλειά της.
Πίσω στο Μπανιμπάροου, η Τζούντι μαθαίνει ότι τα «άγρια ουρλιαχτά» είναι στην πραγματικότητα τοξικά λουλούδια τα οποία έχουν σοβαρές ψυχοτρόπες παρενέργειες σε θηλαστικά. Επιστρέφοντας στη Ζωούπολη και αφού συμφιλιώνεται με τον Νικ, οι δυο τους έρχονται αντιμέτωποι με τον Γουίσλτον, ο οποίος τους λέει πως οι βολβοί που έκλεψε ήταν για κάποιο κριάρι που λέγεται Νταγκ. Βρίσκουν τον Νταγκ σε ένα κρυμμένο εργαστήριο στον υπόγειο σιδηρόδρομο της πόλης όπου παράγει έναν ορό φτιαγμένο από τα τοξικά λουλούδια. Με αυτόν τον ορό, πυροβολεί αρπακτικά ζώα για να τα φέρει στην άγρια κατάστασή τους.
Η Τζούντι και ο Νικ εξασφαλίζουν τον ορό ως αποδεικτικό στοιχείο, αλλά πριν μπορέσουν να φτάσουν στο αστυνομικό τμήμα, η Μπελγουέδερ τους σταματά στο Μουσείο Φυσικής Ιστορίας. Παίρνει τα αποδεικτικά στοιχεία που κρατάνε, αποκαλύπτοντας ότι αυτή είναι ο εγκέφαλος της όλης συνωμοσίας έτσι ώστε τα φυτοφάγα ζώα να θεωρούνται ανώτερα από τα σαρκοφάγα. Η Τζούντι και ο Νικ παγιδεύονται αφού ο Νικ αρνείται να αφήσει πίσω την Τζούντι, η οποία και έχει τραυματιστεί. Η Μπελγουέδερ πυροβολεί τον Νικ με τον τοξικό ορό έτσι ώστε να τον αναγκάσει να σκοτώσει την Τζούντι και καλεί η ίδια την αστυνομία για βοήθεια. Η Τζούντι και ο Νικ όμως είχαν αντικαταστήσει τον τοξικό ορό με βατόμουρα πριν τους τον πάρει η Μπελγουέδερ. Οργισμένη, η Μπελγουέδερ απειλεί να παγιδέψει το ζευγάρι για τις επιθέσεις, αλλά η Τζούντι έχει ήδη ηχογραφήσει την ομολογία της Μπελγουέδερ στο στυλό της. Ο Μπόγκο και η αστυνομία καταφθάνουν, συλλαμβάνοντας την Μπελγουέδερ.
Ο Λάιονχαρτ αρνείται δημοσίως την όποια γνώση και ανάμειξή του στα σχέδια της Μπελγουέδερ και δηλώνει ότι η φυλάκιση των άγριων ζώων εκ μέρους του ήταν μια «λανθασμένη απόφαση για τον σωστό λόγο». Με την αιτία του προβλήματος να έχει βρεθεί, τα άγρια ζώα θεραπεύονται με το αντίδοτο των τοξικών λουλουδιών και η Τζούντι επιστρέφει στην αστυνομία. Ο Νικ αποφοιτά από την Αστυνομική Ακαδημία της Ζωούπολης ως η πρώτη αλεπού αστυνομικός και γίνεται ο συνεταίρος της Τζούντι.
Ανάπτυξη
Η ανάπτυξη της ταινίας που θα ονομαζόταν Ζωούπολη ξεκίνησε όταν ο Μπάιρον Χάουαρντ μετέφερε έξι ιστορίες σαν ιδέες στον επικεφαλής του δημιουργικού τμήματος και εκτελεστικό παραγωγό Τζον Λάσιτερ. Τρεις από αυτές τις ιστορίες περιελάμβαναν χαρακτήρες ζώα: μια προσαρμογή του βιβλίου Οι Τρεις Σωματοφύλακες με τους χαρακτήρες να είναι όλα ζώα, μια ιστορία του 1960 για έναν «τρελό γιατρό γάτα...ο οποίος μετατρέπει τα παιδιά σε ζώα» και «έναν κυνηγό επικηρυγμένων στο διάστημα». Η κοινή απειλή που υπήρχε με αυτές τις ιδέες ήταν ότι ο Χάουαρντ ήθελε να φτιάξει μια ταινία παρόμοια με την ταινία της Disney του 1973 Ο Ρομπέν των Δασών, όπου επίσης περιείχε ανθρωπόμορφα ζώα σε όλους τους ρόλους. Σύμφωνα με τον Χάουαρντ, η Ζωούπολη προέκυψε από την επιθυμία του να δημιουργήσει κάτι διαφορετικό από τις άλλες ταινίες με ανθρωπόμορφα ζώα, όπου τα ζώα είτε θα ζούσαν στον φυσικό τους κόσμο είτε στον κόσμο των ανθρώπων. Η ιδέα του, όπου τα ζώα θα ζούσαν σε έναν σύγχρονο κόσμο σχεδιασμένο από ζώα για ζώα, έτυχε ευνοϊκής υποδοχής από τον Λάσιτερ, ο οποίος αντέδρασε αγκαλιάζοντας και σηκώνοντας τον Χάουαρντ «στον αέρα όπως ένα μωρό Σίμπα». Ο Λάσιτερ εισηγήθηκε ότι ο Χάουαρντ θα έπρεπε να δοκιμάσει να συνδυάσει το θέμα του 1960 με τους χαρακτήρες ζώα, ειδικά το κομμάτι με το διάστημα. Αυτό οδήγησε τον Χάουαρντ να αναπτύξει το Savage Seas, μια διεθνή ταινία κατασκοπίας που επικεντρωνόταν σε έναν αρκτικό λαγό με το όνομα «Τζακ Σάβεϊτζ», ο οποίος ήταν κάτι σαν τον Τζέιμς Μποντ. Ήταν περίπου εκείνη την περίοδο που ο σεναριογράφος Τζάρεντ Μπους προσλήφθηκε για να δουλέψει στην ταινία. Ο Μπους ήταν ενθουσιασμένος με το γεγονός ότι θα δούλευε πάνω σε μια ταινία κατασκοπείας επειδή ο πατέρας του και ο παππούς του δούλευαν για την Κεντρική Υπηρεσία Πληροφοριών, CIA.
Προ-παραγωγής
Τον Μάιο του 2013, η σελίδα The Hollywood Reporter ανέφερε αρχικά ότι ο Χάουαρντ σκηνοθετούσε την ταινία και ο Τζέισον Μπέιτμαν ανήκε στο καστ, αλλά πολύ λίγα ήταν γνωστά για την ταινία εκείνη την περίοδο. Η Ζωούπολη ανακοινώθηκε επίσημα για πρώτη φορά τον Αύγουστο του 2013 στην έκθεση D23 Expo, με ημερομηνία κυκλοφορίας τον Μάρτιο του 2016.
Έρευνα για την ταινία έγινε στο Ζωολογικό θεματικό πάρκο της Disney, Disney's Animal Kingdom, καθώς και στην Κένυα και στο Ζωολογικό σαφάρι πάρκο του Σαν Ντιέγκο, όπου οι εικονογραφιστές πέρασαν οκτώ μήνες μελετώντας το πώς περπατούσαν τα διάφορα ζώα αλλά και το χρώμα της γούνας τους. 800,000 μορφές θηλαστικών δημιουργήθηκαν και συμπεριελήφθησαν στην ταινία. Για να κάνουν τη γούνα των χαρακτήρων να φαίνεται ακόμα πιο ρεαλιστική, πήγαν επίσης και στο Μουσείο Φυσικής Ιστορίας στο Λος Άντζελες, για να παρατηρήσουν την εμφάνιση της γούνας κάτω από το μικροσκόπιο σε διάφορους φωτισμούς. Οι δημιουργοί εμπνεύστηκαν για τον σχεδιασμό της αστικής Ζωούπολης από μεγάλες πόλεις συμπεριλαμβανομένων των Νέα Υόρκη, Σαν Φρανσίσκο, Λας Βέγκας, Παρίσι, Σαγκάη, Χονγκ Κονγκ και Μπραζίλια. Για να δημιουργήσουν μια πόλη η οποία θα μπορούσε να κατοικείται από θηλαστικά που μιλάνε με μέγεθος από 5cm μέχρι 8.23m και διαμένουν σε δραστικά διαφορετικά κλίματα, οι δημιουργοί συμβουλεύτηκαν ειδικούς του Νόμου των Αμερικανών με Αναπηρίες και σχεδιαστές του συστήματος HVAC (τεχνολογία θέρμανσης, εξαερισμού και κλιματισμού). Για βοήθεια στο σχεδιασμό οχημάτων κατάλληλων για τόσους διαφορετικούς τύπους και μεγέθη θηλαστικών, οι δημιουργοί συμβουλεύτηκαν τον Τζέι Μέις, τον πρώην επικεφαλής του δημιουργικού γραφείου της εταιρίας Ford Motor Company.
Κατά τη διάρκεια της διαδικασίας ανάπτυξης, ο πρόεδρος των Walt Disney Studios, Άλαν Φ. Χορν, εισηγήθηκε ότι ο Νικ έπρεπε να δηλώσει ρητά την απογοήτευσή του («Ακριβώς όταν σκέφτηκα ότι κάποιος πίστευε πραγματικά σε μένα...») όταν ανακάλυπτε ότι η Τζούντι ακόμα τον φοβόταν εξαιτίας της φύσης του ως αρπακτικό ζώο. Τον Μάρτιο του 2015, αποκαλύφθηκε ότι ο Ριτς Μουρ (Ραλφ: Η Επόμενη Πίστα) προστέθηκε ως σκηνοθέτης στην ταινία, μαζί με τον Τζάρεντ Μπους (Penn Zero: Part-Time Hero) ως συν-σκηνοθέτης.
Εικονογράφηση
Η πιο πρόσφατη δουλειά της Disney στην εικονογράφηση γούνας ήταν για τον ομότιτλο χαρακτήρα της ταινίας του 2008 Μπολτ, αλλά το λογισμικό που είχαν χρησιμοποιήσει εκείνη την περίοδο δεν ήταν έτοιμο για να δημιουργήσει ρεαλιστική γούνα για τα ζώα της Ζωούπολης. Ως εκ τούτου, οι μηχανικοί πληροφορικής των στούντιο ανέπτυξαν το λογισμικό iGroom, το οποίο έδωσε στους σχεδιαστές των χαρακτήρων πλήρη έλεγχο του βουρτσίσματος, του σχήματος και των σκιών της γούνας και κατέστη επίσης δυνατή η δημιουργία εκκεντρικών στυλ για το κάθε θηλαστικό. Το λογισμικό ήταν επίσης ικανό να ελέγχει ένα αόρατο «φανταστικό» υπόστρωμα το οποίο έδινε στη γούνα την αίσθηση του βελούδου, κάτι το οποίο δεν είχε ξαναγίνει στο παρελθόν. Αυτό το χαρακτηριστικό χρησιμοποιήθηκε στη δημιουργία χαρακτήρων όπως ο αστυνόμος Κλόχαουζερ, ο οποίος έχει ένα μεγάλο κεφάλι το οποίο είναι εξ'ολοκλήρου φτιαγμένο με βούλες γούνας αλλά και για χαρακτήρες με αξιοσημείωτο αριθμό τριχών ή γούνας συμπεριλαμβανομένων και των δύο πρωταγωνιστικών χαρακτήρων, Τζούντι Χοπς και Νικ Γουάιλντ, οι οποίοι είχαν περίπου 2.5 εκατομμύρια τρίχες ο καθένας, μια καμηλοπάρδαλη με εννέα εκατομμύρια τρίχες γούνας, ένα γερβίλο με 480,000 τρίχες και ένα τρωκτικό με περισσότερες από τις 400,000 τρίχες που είχε στο κεφάλι της η Έλσα από την ταινία Ψυχρά κι Ανάποδα.
Η Ζωούπολη απετέλεσε τη δεύτερη φορά που η Disney χρησιμοποίησε τον επεξεργαστή Hyperion, τον οποίο είχαν πρωτοχρησιμοποιήσει στην ταινία Οι Υπερέξι. Ένα νέο παράδειγμα γούνας προστέθηκε στον επεξεργαστή για να διευκολύνει τη δημιουργία ρεαλιστικών εικόνων πυκνών γουνών των ζώων. Το Nitro, μια εφαρμογή απεικόνισης σε πραγματικό χρόνο που αναπτύχθηκε από όταν φτιαχνόταν η ταινία Ραλφ: Η Επόμενη Πίστα, χρησιμοποιήθηκε για να είναι η γούνα πιο συνεπής, άθικτη και λεπτή πολύ πιο γρήγορα, σε αντίθεση με προηγούμενες πρακτικές όπου έπρεπε να προβλέψεις το πώς η γούνα θα δούλευε ενώ φτιαχνόταν και κοιτάζοντας τις σιλουέτες ή πόζες του χαρακτήρα. Η γεννήτρια δέντρο-και-φυτό Bonsai, που χρησιμοποιήθηκε πρώτη φορά στην ταινία Ψυχρά κι Ανάποδα, χρησιμοποιήθηκε για τη δημιουργία πολλών διαφορετικών δέντρων με πολύ λεπτομερές φύλλωμα.
Η διαδικασία της παραγωγής της ταινίας Ζωούπολη έγινε σε πρόχειρα γραφεία σε μια τεράστια αποθήκη στο Βόρειο Χόλιγουντ (μαζί με την ταινία Βαϊάνα) καθώς τα γραφεία της Disney Animation στο Μπέρμπανκ ανακαινίζονταν.